LidanRubinov/Halacha-QA huggingface dataset:
שאלה: אוכל מהפסולת?!: ראיתי שניתן להוציא חתיכות לא רצויות מסלט, מרק וכיו"ב. ההיתר הוא כמובן רק כשלוקחים בצירוף מהאוכל כך שהוא הוציא אוכל מתוך אוכל ולא פסולת מתוך אוכל. 2 שאלותיי בעניין: 1. מותר לו לזרוק אח"כ את מה שהוציא לפח? (לדוג : עיסת ביצים עם קליפת ביצה או קצת מרק עם חרק) הרי, בכך הוא מראה שהוא הוציא פסולת ולא אוכל! 2. האם יש הכרח להוציא הרבה אוכל (כך שהפסולת תיראה שולית ביחס לאוכל) או שמספיק להוציא קצת (והעיקר הוא שלא הוציא רק פסולת)?
תשובה: 1. אם הוא מוציא עם אוכל זה ר, שבזמן שהוא לוקח אין גדר בורר. 2. לא הרבה.
שאלה: קרני הוד של משה: מדוע זכה משה לקרני ההוד דוקא בעליתו השניה? השאלה נשאלה בהמשך לשאלה "עליית משה להר סיני"
תשובה: : רק אחרי הנפילה של עם ישראל בחטא העגל נוצר פער בין מדרגת העם למדגת משה. הביטוי להבדל המדרגה היה בכך שישראל להצליחו להתקרב אל משה משום האור המיוחד שזרח עליו ושהם לא היו שייכים לו.
שאלה: ת על חפץ שהושאל ואבד: חברה לצוות ההדרכה בסניף שאלה ממני את משקפי השמש שלי לצורך פעילות "חפש את המדריך" בסניף. בסוף הפעילות נפגשנו כשהיא עוד הרכיבה את משקפי השמש. לאחר כמה דקות כשרצתה להחזיר לי אותם לא מצאנו אותם (לא ברור היכן הורידה ומה עשתה איתם, אני הייתי לידה כל הזמן וגם כן לא שמתי לב). היא החזירה לי כסף בעד המשקפיים למרות שאני ויתרתי על כך כי היא הרגישה ממש לא נעים. א. האם יש בעיה לקחת את הכסף, כיון שהייתי איתה בזמן שהמשקפיים נעלמו? ב. אני לא זוכרת את המחיר המדויק של המשקפיים, יכול להיות שהיא החזירה לי קצת יותר, מה לעשות?
תשובה: א. אין בעיה לקבל ת על המשקפיים שאבדו, חברתך היא שואלת החייבת לשלם לך במקרה של אבידה. ישנו מושג הנקרא "שמירה בבעלים" (שו"ע חו"מ שמו,יב), והוא שהבעלים (ובנידון שלנו המשאילה) עוסק במלאכה של השומר (ובנידון שלנו חברתך המשאילה), אזי אם קרה משהו לחפץ אפילו על ידי פשיעה של השומר, השומר פטור. במקרה שלנו לא ציינת שבזמן שהשאלת לחברתך את המשקפיים עסקת באותו הזמן במלאכה כלשהי עבורה, וכן אין כאן שמירה בבעלים, והשואלת חייבת על האבידה. ב. המחיר שהיא צריכה לשלם לו שוויים של המשקפיים כפי שהיו יכולים להימכר בשעה שאבדו, דהיינו כמחיר יד שניה ולא כמשקפיים חדשות. אם היא נתנה לך יותר ממחיר זה עלייך להחזיר לה את ההפרש או לפחות להודיע לה ולראות אם מוחלת על כך. הרב ניר אביב
שאלה: מעשר כספים לסדנה זוגית: שאלתי את הרב בעניין לשלם על סדנה להעשרה זוגית מכספי מעשר. הרב ענה לי: "בכספי מעשר מותר להשתמש רק לצורך מצוה שאין חובה לקיימה.". במחילה לא הבנתי את התשובה- זה העצמה, ודאי שהיה בזה צורך ותועלת ולא סתם הלכנו לזה. מאידך, זה לא היה חיוב, כלומר, עזרה ראשונה דחופה ויכלנו להסתדר גם בלי זה. האם מותר? השאלה נשאלה בהמשך לשאלה "מעשר כספים לסדנה זוגית"
תשובה: גם העצמת בית היא מצוה המוטלת עליכם אלא א"כ בעיה זו עצמה פוגעת ב הבית.
שאלה: תרו"מ בתעשיה ובאופן פרטי: לגבי ענבי יין שנבצרו וגמר מלאכתם בשבועות הקרובים, וכן זיתים הנמסקים כעת - מה ההדרכה לגבי נתינת מעשר ראשון ללוי בפועל (בכל שנה)? ומעשר עני במקרים אלה כעת? האם ההדרכה של ועדי הכשרות המכון היא כך גם בתעשיה? אשמח לפירוט מקורות. השאלה נשאלה בהמשך לשאלה "הפרשת תרו"מ בבתי ארזה ומפעלים "
תשובה: וברכת ד' ההדרכה היא לתת מעשר ראשון ומעשר עני, כפי שהיה מקובל בירושלים מדורי דורות שנתנו מעשר ראשון ללוי. ההדרכה היא לתת על ידי הסכם הלוואה מראש עם הלוי (פותר הרבה בעיות). יש לערוך את ההסכם לפני ההפרשה. המעוניין בפרטים אפשר למצוא במאמר המופיע בדעת daat.ac.il DAAT kitveyet emunat 05 00506.htm - 28k בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תבשיל חלבי לאחר בשרי בתנור: נאפה בתנור תבשיל בשרי (ככר לחם ממולאת בשר טחון) בכלי פתוח. לאחר 5 ימים נאפתה בו עוגה חלבית. בין לבין לא נעשתה בתנור שום פעולה (לא ניקוי, לא הכשרה, לא הפעלה). מה דין העוגה, התבנית, רשת התנור?
תשובה: וברכת ד' אני מבין שבאותה התבנית אפו לחם בשרי ועוגה חלבית. יתכן שנשארו שאריות של הלחם הבשרי בתבנית, ולאחר מכן אפו בה עוגה חלבית, א"כ יתכן שהיה בשר ממש עם עוגה חלבית, לכן צריך לדעת האם יש ששים בעוגה מול השאריות הבשריות. אם יש ששים העוגה מותרת, אם אין ששים העוגה אסורה, אלא א"כ השאריות אינן בשריות (צריך לראות). לגבי התבנית נראה שהיא נאסרה כיוון שבשלו בה בשר וחלב. לגבי הרשת שהיא מתחת לתבנית, אם לא גלש מהאפיות על הרשת היא לא נאסרה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: פאה לנשואות: ראיתי תשובה בה רב כתב לגרושה שיכולה ללבוש פאה, האם גם נשואה יכולה ללבוש פאה? אני רואה הרבה פרסומים בנושא, שכולם זועקים שכולם אומרים שזה אסור וזה פריצות, ומאידך באינטרנט אני קוראת המון תשובות הלכתיות של רבנים גדולים שהתירו, כמו הרב משאש, שהוא הרב של המרוקאים, והרב בן ציון אבא שאול, שהבן שלו אומר שבכלל אבא שלו המליץ ללבוש רק פאה כי זה מכסה את כל השערות, והרבי מחב"ד שדיבר הרבה על פאה, ואפילו הרב משה שטרנבוך שהוא הרב של העדה החרדית. אז מה בתכלס, אני יכולה ללבוש פאה? (אני נשואה) השאלה נשאלה בהמשך לשאלה "הורדת כיסוי ראש לגרושה"
תשובה: אם הפיאה נראית כשיער טבעי, ובפרט אם היא גורמת למשוך אליך מבט של עוברים ושבים, לא ראוי בשום אופן. ואם היא פיאה בינונית, שאיננה מבליטה בכלל, אז בשעת הדחק (מפני שלו' בית וכדו') יש על מי לסמוך. ולכתחילה ראוי בכיסוי ראש ככל בנות ישראל הכשרות ומתוך כך תתברכי.
שאלה: כנות יתרה - חיובית או שלילית?: אני בחור דתי, בן 27, המחפש את זיווגו ( אין לי הגדרה ספציפית יותר ). בעברי, עשיתי טעויות, ובמיוחד ב"שמירת נגיעה" במהלך הקשרים שניהלתי. במהלך הזמן התחזקתי, וכיום, לאחר שנים של התבגרות, הבנות ותובנות, אני אכן מגדיר עצמי "שומר נגיעה". במהלך פגישות ראשוניות לצורך נישואין עולה השאלה על "רמת דתיותו" של האדם, ויתרה מכך, על "נזירותו" ממגע ומקרבה. תשובתי לשאלה זו היא "שומר נגיעה, אך בעבר.". ברוב המקרים, לא תהיה פגישה נוספת עם אותה הבחורה. שאלותיי הן: א. האם להזכיר את ההווה בלבד ("שומר נגיעה") מבלי להזכיר את העבר ("תשמעי, נכשלתי בעבר.")? ב. האם אי פעם אצטרך לדבר ולהזכיר נושא כואב זה? ג. במקרה שכן, מתי כיצד עליי לציין זאת? ד. האם נגזר על כל מי שפגם סרח שגה טעה תעה (אך חזר למוטב) להיחשב לסוג ב או למוקצה מחמת העדר דתיות נאותה ומספקת? ( הקב"ה מקבל שבים אליו. אם כן, מדוע אנו, המנסים ללכת בדרכיו, הקטנים שרק רוצים להקים בית כשר בישראל, איננו מצליחים "לסלוח ולשכוח" ומסתכלים רק על העבר המסובך והמפותל???) ב לכבוד הרב.
תשובה: לא צריך להזכיר את החולשות שהם נחלת העבר. אתה מתחתן עם ההווה שלך ולא עם העבר שלך. אחרי החתונה תוכל גם לספר סיפורי נוסטלגיה. בהצלחה
שאלה: אבילות של האמא: אמא שלי יושבת שבעה על אחיה. האם מותר לי בימים אלו להשתתף בשמחות אירוסין והכנסת ספר תורה?
תשובה: עד שבת לא, אחרי שבת מותר.
שאלה: אורך פאות הראש: מה הדעה הכי מחמירה לגודל הפאה?
תשובה: : הדעה המחמירה היא לגדל עד סוף השערות שכנגד החיבור של האוזן לראש.
שאלה: מכסה עם חורים למיקרוגל: האם ניתן להשתמש במכסה למיקרוגל שיש לו חורים בצדדים, על מנת להפריד בין בשר וחלב בחימום במיקרוגל?
תשובה: יש צורך במכסה שהאדים לא יצאו החוצה.
שאלה: תשובה על הורדת תוכנות מהאינטרנט: לכבוד הרב אשמח אם תוכל לעזור לי לצערי הרב בעברי, לא הייתי מודע לחומרת הורדת תוכנות ומשחקים באופן בלתי חוקי מהאינטרנט, והורדתי המון אפילו הייתי צורב לחברים מה שביקשו ואפילו לקחתי כסף על זה (אמנם זה לא קרה הרבה), והורדתי המון סרטים ומשחקים בעוונותי על פי רוב היה זה מתוכנות שיתוף, אך גם ממקומות אחרים, והיום שב"ה כבר הרבה זמן שאני כבר לא שקוע בהבלים האלה, עדיין יש לי יסורי מצפון על העבר, ואחרי ששמעתי את השיעור באתר ישיבה, והבנתי שלרוב הדעות עברתי על גזל וגזל זה איסור חמור שאפילו פוסל לעדות, ואני רוצה לעשות תשובה ולא יודע מה לעשות ומאיפה להתחיל, הפסקתי להוריד דברים באופן לא חוקי. אבל אני לא יודע מה עוד אני אמור לעשות, להחזיר כסף? למי? אני לא זוכר את כל הדברים שעשיתי. ואמנם לא הייתי קונה בכסף אם לא הייתה באפשרותי להשיג את הדברים באופן לא חוקי זה היה מעין מותרות עבורי. איך לתקן? - אוי לנו שעם התקדמות הטכנולוגיה זה מסבך את הדברים.
תשובה: ראשית, עליך באמת לעשות תשובה אמיתית הכוללת חרטה גמורה, וקבלה לעתיד לא לחזור לעוונות אלה, ומדבריך ניכר שאתה נמצא בדרך הנכונה. לגבי החזרת כסף, למעשה אינך צריך להחזיר כסף משום שנראה משאלתך שעבר זמן רב וישנו יאוש מצד הבעלים. ניתן גם לצרף בדיעבד סיבות נוספות, כגון: שיטה אחת לפיה במקרה זה אין איסור מצד יורד לאומנות חברו, וכן את תקנת השבין לפיה אין מקבלין מיד הגזלן מה שרוצה להשיב כדי לפתוח בפניו את דרכי התשובה, וכן דעת מיעוט לפיה אין חיוב ממוני כי רשת האינטרנט נידונה כזוטו של ים, גם לא פשוט להגדיר למי צריך להחזיר והאם שייך בכגון זה עשיית "צרכי רבים". לכן, למרות שיש כאן ספק בחיוב הממוני למעשה אתה פטור מהשבה, ועם כל זאת, כשיבוא אליהו ויפשוט הספקות יתברר האם יש חיוב ממוני, ולמי. (למקורות והרחבה נוספת עיין בספרי "ביכורי אביב"). הרב ניר אביב
שאלה: המשך-"קביעת מזוזות בפתחים של מרפסת בבית": בהמשך לשאלתי בעניין קביעת מזוזות במרפסת, שהרב כתב לשים את המזוזה בצד של הציר: הדלתות בין הסלון למרפסת הן דלתות שיושבות על מסילה הנפתחת לימין ושמאל ולא ע"ג ציר. היכן לקבוע את המזוזה במקרה זה? השאלה נשאלה בהמשך לשאלה "קביעת מזוזות בפתחים של מרפסת בבית"
תשובה: יש מחלוקת בפוסקים בשאלה זו, עביד כמר עביד וכו'.
שאלה: דיני קבורה במשפט ההלכה: האם מותר לבישת ציצית טלית בבית הקברות בעת קבורת אם ואמירת קדיש ותפילה? מבקש לקבל גם הפנייה אל המקורות יחד עם תשובה מוסמכת מבוססת. לא מצאתי על שאלתי תשובה בכתובים.
תשובה: בבית קברות לובשים ציצית אבל לא מוציאים את הציציות החוצה אלא מצניעים אותם בתוך הבגדים, משום לעג למתים שלא יכולים לקיים את המצוה. הכניסה מותרת לבית הקברות עם ציצית אך לא עם טלית. מקורות: ברכות יח א שו"ע או"ח כג א  יו"ד שסז ד מ"ב כג ג, ח קיצור שו"ע קצט טו
שאלה: קופת פדיון כפרות שנעלמה: שמתי מטעם הישיבה שלי קופת קרטון פדיון כפרות בערב יו"כ בבית כנסת שלי. הקופה נעלמה. האם על אחריותי להעביר את הכסף שהיה בקופה לישיבה או לא? הקופה הונחה עד כל נדרי ובכל נדרי הגבאים נעלו הקופות בחדר. אחרי מנחה בערב יו"כ (אחת בערך, היה בקופה כ-100שח). אם חובה עליי הת אז כמה לתת? אולי אשמתי שלא באתי מוקדם ולקחתי הקופה לפני אסיפת הגבאים הקופות והנחתם בחדר הנעול?
תשובה: אתה מוגדר על הכסף "שומר חינם" החייב רק בפשיעה. מדבריך נראה שהתנהגותך הייתה סבירה ולא פשעת בכך שלא לקחת את הקופה לפני יום הכיפורים, שהרי היו עוד קופות אחרות שאף הן הושארו ונלקחו על ידי הגבאים וננעלו בחדר. לכן, אתה פטור. הרב ניר אביב
שאלה: לברך על החלפת מזוזה: הרב כתב כי יש לברך על החלפת מזוזה. והרי החובה היא על הפתח ולא על המזוזה א"כ אם איני משאיר את הפתח ללא מזוזה למה צריך לברך שוב? השאלה נשאלה בהמשך לשאלה "לברך על החלפת מזוזה"
תשובה: אבל זו מזוזה אחרת.
שאלה: מועד אזכרה: אימי נפטרה ב ה בשבט תש"ע. שנה שעברה ערכנו אזכרה בתום אחד עשר חודש ובתום שנה. השנה ה בשבט יוצא ביום ראשון 29 בינואר 2012. מתי עלינו לעשות את האזכרה ומתי את העלייה לקבר? אימי ע"ה מיהדות מרוקו ואנו נוהגים לפי מנהגי המרוקאים.
תשובה: רצוי לעלות ביום ראשון ולהתחיל את האזכרה ביום ראשון אחרי מנחה לפני ערבית. ואם קשה אפשר גם אחרי ערבית.
שאלה: שווי כתובה היום: איך משערכים סכום שנרשם בכתובה משנת 1989? לדוגמא כמה שווה היום כתובה שערכה ב-1989 היה 100 אלף שקלים?
תשובה: מכיון שבשנה זו כבר הונהגו השקלים החדשים יש להניח שזהו ערך הכתובה גם כיום. בכל אופן הדבר מסור לשיקול דעת בית הדין. הרב מיכאל יומטוביאן
שאלה: הערה על תשובה: לעניות דעתי אפשר לומר בפשט הדברים שהכוונה היא לצעירים שיצאו ממצרים והיו פחות מגיל עשרים בזמן שנגזרה הגזירה. שו"ר להראב"ע שרמז לזה, וכן רש"ר הירש פירש את הדברים כך, והוסיף גם את שבט לוי והנשים ודפח"ח. השאלה נשאלה בהמשך לשאלה "זיכרונו של דור המדבר"
תשובה: הערתך הועברה לעיון הגולשים והשואל. בברכת התורה, WWW.Yeshiva.org.il
שאלה: לקרוא דברי כפירה: לכבוד הרב האם מותר לקרוא דברי כפירה, לצורך בירור עצמי של האמת התנכ"ית? מהי הכוונה "כל הקורא בספרים חיצוניים אין לו חלק לעולם הבא"? מראש
תשובה: בשביל לקרוא דברים כאלה צריך להיות במדרגה כמו הרמב"ם. אבל מי שעדיין לא שם, לא לקרוא את ההבלים שלהם.
שאלה: ברכת "שהכל" בטיול: מה הדין בטיול ששותה כל היום, האם ההליכה מהווה הפסק ויברך כלפעם שהכל או לא? השאלה נשאלה בהמשך לשאלה "שינוי מקום על מים לחייל בש.ג."
תשובה: לא, אלא לברך בפעם הראשונה בתחילת המסלול ולכוון על כל הטיול.
שאלה: מישהו הדליק את פלטה בשבת: יש לנו בבית הכנסת פלטת שבת. בערב היא היתה כבויה ובבוקר שהגעתי לבית הכנסת ראיתי שהפלטה מחוברת לחשמל (ללא טיימר), מישהו הדליק, ויש על הפלטה מאפים של בורקס וקיגל של הבר מצוה. האם אפשר לאכול כשמגישים? מה הדין אם זה בחג או בשבת? ומה מקור הפסק על מנת ללמוד? רבה
תשובה: לא ראוי לאכול כיון שנעשה באוכל חילול שבת. המקור בסימן שי"ח בכף החיים סעיף י"ב בשם הכתב סופר.
שאלה: המעטת ערכו של רב: וברכת ד, מדי שבוע מתקיימים שיעורים בהלכה שניתנים ע"י רב ותיק ומנוסה. אחד המשתתפים הוא ת"ח שמקפיד כל שיעור להיות ה"שואל" הראשון. לעתים הוא נכנס בקולניות לדברי הרב תוך סתירת דבריו והבלטת עליונות עליו. קורה שמצטרפים אליו משתתפים אחרים ו זורקים הערות, לעתים עם ביזוי מרומז. יש לציין שכאשר הרב נושא דרשה בפני ציבור בבכנ"ס, לעתים אותו ת"ח שוב נהיה ה מעיר הראשון. חורה לי לשמוע את הנ"ל. לעתים ברצוני לוותר על השיעור בהלכה כדי להימנע משמיעת הדברים. וכמו-כן ברצוני להעיר לאותו ת"ח שמעשיו אינם ראוים, אולם אינני בטוח שהוא מבין את חומרת מעשיו. וכמו-כן אני חושש מיחסי איבה שעלולים להיווצר. אודה אם תוכל, בבקשה, להשיא לי עצה כיצד לנהוג במקרה הנ"ל.
תשובה: אין לך ממה לחשוש. תדבר עם הת"ח המעיר, שלמרות שאתה יודע שאין כוונתו ח"ו לקנטר בכל אופן כלפי חוץ זה נראה לא טוב. אם אתה חושש לדבר עימו על כך, תשלח מכתב בצורה אנונימית ובו תאמר לו את הרגשתך.
שאלה: לראות עצמנו כרשעים ביום כיפור: לכבוד הרב ביום כיפור ישנם הרבה תפילות ותחנונים ולפני הוידוי הגדול של רבינו ניסים יש תחנון כזה בנוסח עדות מזרח יודע אני בעצמי שאני חייב ולא זכאי וכו'. ויודע בעצמי שאין בי אפילו מצווה אחת. 1. רציתי לשאול, איך אפשר לומר את זה ולהתכוון באמת למה שאני אומר הרי כל ישראל גם האדם הרחוק גם אם לא ירצה יש לו המון מצוות, אז איך אנו אומרים שאין בנו מצווה אפילו מצווה אחת? 2 ביום כיפור נראה כאילו אנו מוציאם עצמנו רשעים לגמרי מלא פחותים שפלים חוטאים, אך למה אנו כל כך מראים עצמנו רשעים?
תשובה: כשאנו עומדים לפני ד' ית' בזמן אמירת הוידוי אנו מרגישים כי כי אמנם הרבה מצות אנו מקיימים אבל אפשר לקיים אותם ביותר כוונה וביותר שלמות, ואף מצוה אין אנו מקיימים בשלמות גמורה. וכך גם הרגיש רבינו ניסים כשאמר את הוידוי. הוא בודאי קיים כל המצות אך בכל שנה התקדם ועלה והתוודה על מה שבשנה שעברה לא היה כמו שהוא עכשיו. אנחנו יודעים כי אנו לא רשעים גמורים ח"ו אלא אדרבא משתדלים מאד בקיום המצות. אך בעת הודוי אנו מתרכזים במה שעדיין חסר במה שעדין לא תקנו. וד' הטוב סולח לנו ומקבל את תשובתנו.
שאלה: קנאה רעה לחבר פנימיה: לכבוד הרב 1. ישנה בעיה שמאד מפריע לי בלימודי תורה התקרבות להשם וזה קנאה רעה שממשיכה בשנאה ותחרות. אני ב"ה לומד בישבה גבוהה בן 19 וישן בפנמיות. לי נורא קשה לקום ואני קצת אדיש, כזה רגוע מתארגן לאט. הבעיה בבקר יש חבר שאיתי בחדר הוא קם ראשון מוקדם ואפילו אם יצא שאני מצליח לקם לפניו הוא זריז וחרוץ מתארגן לפני ויוצא לפני לתפילת שחרית. אני מכיר אותו ואיתו כבר 6 שנים ופתאום משנה שעברה שנכנסנו לישיבה גבוהה אני הרבה כאילו מתחרה איתו ומזה לפעמים בא לשנאה ומקנא בדברים רוחנים אך בצורה רעה כאילו מחכה שהוא יפול ולא יקיים מצוות ואני יעלה וזה פשוט מפריע בפנים בלב. אני יודע שזה רע אך מה עלי לחשוב איך אני פותר זאת, אם אפשר שהרב יתן הסבר למה לא לקנא ולעשות תחרות. 2. בעיה שניה שקשורה לראשונה, בכל דבר קטן, אפילו שאני מצליח יותר ממנו, אני כבר זחה דעתי ומתגאה בלב וחושב שאני יותר טוב אפילו שבשכל אני יודע שהוא יותר חכם וחרוץ. בבקשה מהרב תעזור לי שאוכל ללמוד שוב בשמחה ולהתקדם בעבודת השם ללא תחרות וקנאה שמביאות אותי גם לשנאה.
תשובה: אתה מבין את הבעיה וזה כבר שלב חשוב בפתרון הבעיה. אתה מבין שקנאה מדה רעה ואדם המקנא סובל מאד ורע לו. אם תצליח להשתחרר מהקנאה תיהיה מאושר. הרבה אנשים סובלים מקנאה. ככל שתתחזק באמונה ובאהבת ד' ויראתו באמת, מימלא תסתלק הקנאה. תתאזר בסבלנות אתה תתגבר על הקנאה.
שאלה: מעשר כספים ליום נחמד: מותר לתרום את המעשר לעמותה שקונה דברים (שתייה, סוכריות, עוגיות וכו.), ומחלקת אותם לאנשים ברחוב, סתם כדי שיהיה להם יום נחמד? נ.ב. יש בזה הרי עניין של חסד וקידוש ה.
תשובה: לא. צריך לתת לאנשים שזקוקים. לחלק אוכל זה מעשה יפה אבל לא מהתקציב הזה.
שאלה: נר חנוכה מצד ימין הדלת: לאוהבי תורתיך! ע"פ ההלכה יש להדליק נר חנוכה בצד שמאל כדי שיהא מסובב במצוות. שאלתי : דלת ביתי נפתחת כלפי חוץ באופן שב90 מעלות לדלת ישנו קיר. הדבר גורם לכך שאם רוצים להדליק בטפח הסמוך לפתח, אין למעשה מקום, ואם ירצו להדליק בחלל הפתח עצמו זה יחייב להשאיר את הדלת פתוחה כל זמן ההדלקה. בצד ימין של הדלת, היכן שהמזוזה נמצאת יש מקום מאוד נח להדליק בטפח הסמוך לפתח. עד כמה הדין של צד שמאל הוא חיוני ומחוייב?
תשובה: אם החלון פונה לרה"ר, עדיף בחלון.
שאלה: החיים לאחר המוות: אבי נפטר לפני שלושה חודשים באופן פתאומי רציתי לשאול מאז שנפטר אנו עורכים שיעור לעילוי נשמתו רציתי לשאול האם כדאי לערוך את השיעור בביתי אף על פי שלא התגורר בו והאם לדעת הרב אבי חש ונמצא ברוחו בזמן השיעור בביתי??? או האם הוא יודע??.
תשובה: וודאי שכדאי להמשיך בשיעור לעילוי נשמתו. כתוב שהנשמות יודעות אולם וודאי שאין הכוונה לידיעה כמו שאנשים שחיים בעולם הזה יודעים. הידיעה של הנשמה היא ידיעה אחרת, היא ידיעה כללית יותר וזכה יותר. אולם עשיית דברים לע"נ לא תלוי כלל בידיעת הנשמה. זו מציאות שהנשמה הולכת ומתעלה כשהצאצאים עושים זכויות מכוח הזכרת הנשמה. נחמה גדולה ו
שאלה: ספרי קודש אלקטרוניים ממוחשבים: כיום ניתן להוריד בחינם ו או בת ספרי קודש ותפילות שונות למכשירי טלפון סלולרים מתקדמים. האם ניתן להשתמש בתוכן הנ"ל בשעת תפילה בביה"כ? האם אפשר לקרוא בבית עלמין תפילה לעילוי נשמה מתוך המכשיר? למען הסר ספק לא מדובר בתפילות שבת! בברכת חודש טוב ו מראש,
תשובה: אם מייצרי התוכנות מסכימים, מותר.
שאלה: חברה מחוגי המזרחי: אני בחור חרדי בן 18 ויש לי חברה מחוגי המזרחי, שנפגשתי איתה כמובן בצורה פיראטית ולא על ידי שידוך. א. האם יש פתח להשאיר את המצב על כנו? ב. אם לא, איך אפשר להיפרד ממנה כיון שאני מרגיש אליה קשר? (להתחתן איתה אין סיכוי מבחינות מציאותיות על פי המצב כיום הורים ורבנים וחברים וכדו אולי בעתיד כן יהיה אפשרות אם נהיה יותר חזקים לעמוד בפני הכל) ואם באינטרנט מותר לתחזק קשר כזה, ואם לא, עד איזה רמה כן? ב מראש
תשובה: : שאלה מסובכת. אהבה מקלקלת את השורה. אולם למרות זאת הקב"ה נתן לנו שכל ותבונה ואנו משתדלים לא לעשות דברים שלא לפי השכל התבונה ולא בצורה בלתי אחראית. אם אין סיכוי שתתחתנו בזמן הקרוב אין טעם ואין תועלת וזה רק לרעתכם אם תמשיכו בקשר. אם עוד שנתיים כשתחשוב שאולי יש סיכוי לקשר להתמסד אזי תבררו האם זה עוד רלוונטי. צריך להאמין הרבה בהשגחה פרטית. אם יש כאן מניעה מעשית אזי סימן משמים שזה לא הזווג. אם זה הזיווג, אז בעז"ה תמצא הדרך שהדברים יצאו אל הפועל בעיתו ובזמנו.
שאלה: חליצת תפילין מחוץ לביה"כ: האם יש עניין לחלוץ תפילין מחוץ לבית הכנסת?
תשובה: : יש ענין ללבוש תפילין לפני שנכנסים לבית כנסת. לגבי חליצה לא ידוע על ענין.
שאלה: ערבות כלפי קרובי משפחה חילונים : וברכת ד, עד כמה בעלי התשובה אחראים וערבים לחילול ה וביטול תורה של קרוביהם החילונים? לכאורה לקרובים יש את היכולת הגדולה ביותר להוכיח וערבותם היא חזקה ביותר. הרי החילוני יוכל לטעון בבוא העת בבית הדין של מעלה שהוריו מעולם לא לימדוהו תורה ואילו הופיעו לו קרובים שחזרו בתשובה והיו יכולים ללמדו ולהחזירו בתשובה. ומה ניתן להשיב על טענה שכזאת? שנשמרתי מהפריצות, שהעדפתי להשקיע זמן בלימוד תורה מאשר בקירוב לבבות, שניסיונות קירוב נפלו על אוזניים ערלות. שקשה עד בלתי אפשרי לגייס כוחות לשכנוע. ועוד, האם תשובתך משתנה אם בעל התשובה הוא גר שיש לו קרובים יהודים. עד כמה חייב הגר להוכיח, הרי קשרי המשפחה מבוטלים בכל מקרה. ובהוקרה רבה. השאלה נשאלה בהמשך לשאלה "כל ישראל ערבין בעונש"
תשובה: : יש להעדיף בשנים הראשונות לבנות את הרוח שבך ורק לאחר מכן ללכת למשימות שמאתגרות. כל בניה בקודש עתה היא תעזור בעתיד להשפיע ביתר שאת. לא כל הבחירות והאפשרויות שוות. הקב"ה מתאים לכל נפש את המשימות לפי מה שמתאים בהווה - באשר הוא שם.
שאלה: רווח של סוחר תכשיטים: לרב, ראיתי פרטי ההלכה שקשורים להונאה והיה כתוב שלגבי דברים שהם לא בסיסיים מותר להרוויח ללא הגבלה - יותר משתות. האם הדבר תקף גם לגבי סוחר שקונה? האם יוכל גם לקנות במחיר זול? לדוג', המוכר לא יודע את שווי התכשיט אז הסוחר אומר לו אני אתן לך כך וכך. האם ישנו הבדל אם המוכר יודע את השווי או לא? האם זה דומה למכירה שהמוכר יכול למכור את התכשיט במחיר גבוה משתות האם יש הקבלה בין המכירה לקניה? ישנו הבדל בין אשכנזים לספרדים? זה מסחר ומי שבא אל הסוחר לדעתי מודע למצב הזה בראש שהסוחר ירצה להוריד אותו הכי נמוך במחיר ולמכור בהכי גבוה.
תשובה: דיני הונאה, כמו כל מצוות התורה, תקפים בימינו בדיוק כמו שהיו תקפים בכל הדורות. ופסק השו"ע (בחושן משפט סימן רכז' סע' א'): "שאסור להונות את חברו בין במקחו בין בממכרו ואיזה מהם שאינה בין לוקח בין מוכר עובר בלאו", ולא מצינו שום חילוק בין מצרך בסיסי למצרך אחר. אמנם בעולם המסחר בימינו אין מחיר מדויק לכל מצרך לכן לא כל מי שמעלה מחיר עובר על איסור אונאה. במוצרים שיש להם מחיר אחיד כמו לחם, דלק וכד' ברור שאם העלה את המחיר ביותר משתות (שישית) המקח בטל ומחזיר לו את הכסף. אך במוצרים רגילים, שיש מקומות שמוכרים בזול ויש שמוכרים ביוקר, מותר למכור בכל מחיר שהוא סביר ביחס לשוק. לדוגמא: תכשיט שנמכר בין 500 שקלים ל1000 מותר למכור אותו בכל טווח המחירים, אך אם תמכור אותו ב-1300 שקל זה כבר יהיה אונאה והמקח בטל. כמו כן, אם המוכר לא יודע את המחיר בשוק ואתה אומר לו מחיר שהוא זול מהשוק זה גם שקר וגם אונאה כי אתה יודע שזה לא המחיר. אבל אם תאמר לו מחיר בתוך טווח המחירים הנורמלי, גם אם זה מחיר זול מהממוצע זה ר כיוון שזה דרכו של מסחר שהקונה מנסה להוזיל את המוצר, כמובן ללא רמאות או הסתרת העובדות. הרב אריאל איגרא
שאלה: אזכרה ביום שישי אחרי 11-12 בצהריים: ידידה שלי סיפרה לי שאסור ללכת לאזכרה ביום שישי אחרי השעות האלה מפני ששערי שמיים נסגרים ואם אני הולך אחרי זה הנשמה של מי שאני מבקר נשארת פה בגלל שהיא יודעת שאני מגיע ולא נכנסת בחזרה לשערי שמיים, האם זה נכון?
תשובה: אם זה לפני מנחה קטנה (שעה וחצי לפני כניסת שבת), אין בזה בעיה ורק רצוי להיזהר מפני חילול שבת שלא יבואו אנשים ממרחק גדול, וכן לא להכין סעודה שעלולה לפגום בכבוד השבת.
שאלה: נטילת ידיים של בוקר: יש לי כמה שאלות על נטילת ידיים. 1. האם מברכים על נטילת ידיים לפני ששוטפים פנים, כי איך אפשר להגיד את שם ה בפנים מלוכלכות? 2. אתם יכולים להגיד לי את הסדר המדיוק לנטילת ידים בבוקר מה צריך לעשות מרגע שפותחים את העיניים עד נטילת ידים?
תשובה: הסדר הנכון בבוקר הוא: מיד כשאדם קם בבוקר עליו לומר "מודה אני...". לאחר מכן הוא צריך ליטול את ידיו שלוש פעמים לסירוגין (ימין, שמאל וחוזר) ואם הוא צריך לשירותים לא יברך כלל, ולאחר שיצא מהשירותים יטול ידיו שוב שלוש פעמים לסירוגין ויברך על נטילת ידיים וברכת "אשר יצר" (אם לא ברך כבר). את יכולה לשטוף את הפנים ולצחצח שיניים לאחר נטילת הידיים הראשונה וזה לפני הברכה.
שאלה: הסתרת מידע בקשר - שקר או כורח המציאות?: לכבוד הרב על התשובה המהירה בעניין אי סיפור העבר בזמן הפגישות. אם אוכל להוסיף בעניין ש: א. ישנן בנות שמבחינתן הסתרה או "דילוג" על פרטי מידע שכאלו (הקשורים לעבר של בן הזוג ובמיוחד לעברו הזוגי) נחשב כשקר, ואף גילוי זה בעתיד שלאחר החתונה יוצר רושם של "קניתי חתול בשק." או שלל פתגמים אחרים המעידים על פגיעה וערעור יחסי האמון בקשר. האם בהסתרת פרטי מידע שכאלו מהעבר אינני מטעה משקר להן (אונאת דברים) ואף מכניס אותן לקשר שאילו ידעו על כך מלכתחילה לא היו נכנסות אליו? (בהנחה שהסתרה זו "כשרה"). ב. בתור אדם שטעה ושגה בעניין זה (שמירת נגיעה), אני מרגיש רע על כך, ובמיוחד אם אינני מספר להן את האמת, גם אם היא כואבת ועלולה (ברוב המקרים) להביא לסיום הקשר. איך אוכל להימנע מהרגשה מעיקה זו (של חוטא מצד אחד ושקרן ומוליך שולל מצד שני), המטרפדת קשרים על ימין ועל שמאל? השאלה נשאלה בהמשך לשאלה "כנות יתרה - חיובית או שלילית?"
תשובה: : צריך להגביר ביתר עוז את האמונה בתשובה. התשובה היא באמת ובתמים עוקרת את העבר. היום אתה אדם אחר. לכן אין לך צורך לספר על דברים לא רלוונטים, זה כבר לא העבר שלך.
שאלה: זמן טלית ותפילין: אני יוצא לעבודה בשעות המוקדמות של הבוקר (שש בבוקר). אני מתפלל רק קריאת שמע ועמידה. מאיזו שעה אני יכול להתעטף בציצית ולהניח תפילין לטובת קריאת שמע ותפילת עמידה?
תשובה: הזמן היום הוא בסביבות השעה 5:10. אני מצרף לך קישור ללוח השנה הנמצא באתר: בברכת התורה, WWW.Yeshiva.org.il
שאלה: תעודת כשרות בחודש תשרי: אני מתגוררת בעיר חיפה. אני מקפידה מאז ומתמיד לאכול רק במקומות להם יש תעודת כשרות בתוקף מטעם הרבנות העירונית. הבעיה מתחילה כל שנה מא תשרי - תעודות הכשרות לשנה הקודמת פגות תוקף, ומסיבה מסויימת לא ממהרים ברבנות להנפיק חדשות - כך יוצא שאנחנו בחשוון - ועדיין אין תעודות כשרות לשנת תשע"ב לאף בית עסק בעיר. ולשאלה- היות שבשאר הערים לא קיימת הבעיה הזו, נכנסתי בטעות למאפיה ביום שישי האחרון לקנות חלות לשבת - רק לאחר שקניתי חלות והגעתי הביתה, נזכרתי כי אין למאפיה ת. כשרות בתוקף. ברור לי שהמאפיה תקבל תעודת כשרות כשהרבנות המועצה הדתית תחליט סוף כל סוף לחלק תעודות (אישורי) כשרות, שכן היא כשרה מזה שנים (והיא שייכת לרשת כשרה מזה שנים) - האם מותר לי לאכול את החלות שקניתי ביום שישי? (בשבת הוצאתי שתי חלות שנשמרו בהקפאה, ועליהן בורך המוציא) :)
תשובה: וברכת ד' קשה להתערב בנושא פנימיים שבתוך המועצה דתית חיפה, אבל אם היה למאפיה כשרות והבעלים לא השתנו, נראה לי שכדאי לברר האם יש במקום בדיקת קמח והפרשת חלה, ובכל מקרה אפשר לקחת מעט חלה ולהפריש שוב (בלא ברכה) לפני שבת כדי לצאת ידי כל החששות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שמירת שבת בצבא: חבר שלי משרת בקבע בבסיס אשר נמצא ברמת פעילות א אף שלמרות הסטאטוס הוא אינו באמת תחת איום ממשי. רציתי לדעת האם מותר לו לחלל שבת בנשיאת מכשיר הקשר הפלאפון ואף לנסוע לסיורי גדר ויירוט? גיליתי על עניין זה רק לאחרונה ואני מזועזעת מעצם זה שהארוס שלי מחלל שבת. האם באמת יש הלכה המתירה עניין זה, כי לכאורה איננו נמצאים הרי במצב מלחמה?
תשובה: היום כל המדינה היא בבחינת יישוב ספר, ולכן אם המפקד שם קבע שצריך לעשות סיורים כאלה אנחנו מקבלים את שיקול דעתו.
שאלה: עבודה ובריאות הגוף והנפש: רציתי לדעת כבוד הרב, אני כרגע עובד במחסן, ומרים משקלים ומשאות, ויש לי איזושהי בעיה רפואית עם העניין הזה של המשקלים, בעיה שנקראת וריקוצלה, בעיה במפשעה. יכול להיות שזה יזיק לי ואצטרך ניתוח, אך מקום עבודה זה מתאים לי לפי השעות ולפי התפילות, ואין שם מראות אסורים, אני לא מתעסק עם המין השני שם, אז מה יותר עדיף לוותר על השמירת עיניים, ולעבוד באבטחה או כיו ב או להמשיך ולקחת את הסיכון על העניין הרפואי שיכול להיות ולא בטוח כלל שאצטרך ניתוח, כשהייתי בצבא עשיתי את הניתוח הזה, והשתחררתי לפני חדשיים שלוש בערך, אני עובד שם כמעט חדשיים, ויש קצת כאבים אבל עוברים, (אני לא נשוי, חי עם המשפחה). אודה לך מאוד אם תענה לי
תשובה: : להשתדל לא להיכנס לסכנת אבר. בנתיים להמשיך לעבוד אולם במקביל לחפש מקום חילופי שבעזרת ה' גם יוכל לענות על הציפיות שלך. ניתן לעשות אבטחה על מוסדות חינוך שבהם אין קשיים עם צניעות אם מדובר על סביבה דתית.